











Din minunile Maicii Domnului - pocăinţa lui Teofil 





Intru această zi, povestirea despre pocăinţa lui Teofil, iconomul Bisericii din 
cetatea Adam, cea din Cilicia (Din minunile Maicii Domnului) 


După venirea cea în trup a Domnului nostru lisus Hristos, în anii 537, era, în 
eparhia Ciliciei, un epitrop, iconom al episcopului cetății Adaminilor, cu numele 
Teofil, om cinstitor de Dumnezeu şi cu fapte bune. El chivernisea, cu înţe- 
lepciune, averile bisericeşti şi, cu atâta frică de Dumnezeu, încât toţi îi mul- 
țumeau. Şi voiau să-l hirotonească episcop, dar Teofil n-a primit, ca un om smerit, 
ce era. 


Deci, arhiepiscopul, văzând socotinţa lui nestrămutată, a hirotonit episcop pe altul 
ŞI 1-a spus acestuia să-i iubească pe Teofil şi să-l aibă pe el mai departe epitrop, aşa 
încât Teofil a trăit, multă vreme, în fapte bune. 


Vrăjmaşul adevărului, însă uneltind, nişte oameni învrăjbitori au început a-l vorbi 
de rău, pe iconomul lor, către episcop, defăimând fapta lui cea bună. La început, 


























episcopul nu credea, dar de vreme ce nu încetau a-l vorbi de rău, episcopul a înce- 
put a asculta defăimările lor. Şi atâta a ajuns să-l urască noul episcop pe Teofil, 
încât l-a izgonit cu nedreptate şi din biserică, lipsindu-l pe dânsul de toată dre- 
gătoria şi alegând epitrop pe altul. 


Surparea aceasta nedreaptă, Teofil, mai întâi, a răbdat-o şi nu s-a necăjit, dar, mai 
pe urmă, l-a stârnit pe el dracul mâniei, zicându-i: "Te-a necinstit pe tine, episco- 
pul, dispreţuind ostenelile tale şi făcându-te de râs şi de batjocură la toţi." 


Și, Teofil a început a lua aminte la cuvintele şi gândurile cele rele, pe care i le 
insuflase diavolul şi l-au adus într-atâta, încât, uitând obişnuita lui nădejde spre 
Dumnezeu, se împuţina cu sufletul şi, din mâhnirea cea fără măsură a căzut în dez- 
nădăjduire. Acestea, şi altele, mai multe, i-a pus vrăjmaşul în minte lui Teofil, încât 
l-a plecat să facă episcopului o oarecare vrăjitorie, ca să-l primească, iarăşi, în dre- 
gătoria lui, ca mai înainte. 


Deci, era în acea cetate un necredincios, care făcea mari vrăjitorii. Pe acesta, l-a în- 
trebat Teofil, dacă are puterea să-l ajute. 


Şi acela i-a zis lui: "Eu te voi face să te întorci la dregătoria ta şi să ai, chiar mai 
multă cinste, ca înainte, numai să te închini învățătorului meu şi să faci orice-ţi va 
cere el; să te păzeşti să-ţi faci cruce, că, altfel, rămânem fără de folos." 


Teofil a primit, fund biruit de mânie. Şi, ducându-se într-un loc pustiu, a început 
spurcatul vrăjitor să strige pe draci, care îndată, s-au adunat, mulțime nenumărată, 
iar, în mijlocul lor, a stat cel mai mare, cu multă îngâmfare. 


Atunci a zis vrăjitorul către Teofil: "Închină-te domnului nostru." 


Aceasta făcându-se, a zis vrăjitorul, către demonul cel mare: "Stăpâne al nostru, 
omul acesta a fost izgonit de episcopul său şi ţi l-am adus ţie, ca să-i ajuţi." 


A zis demonul: "Dacă se va mărturisi rob al meu şi se va lepăda de Hristos, o să-l 
fac să aibă mai multă cinste decât înainte şi o să-i dau toată îndulcirea, aşa cum, 
cunoşti puterea mea. Numai să-şi facă înscris, cu a sa mână, cum că se leapădă de 
Fiul Mariei, ca să nu mă batjocorească pe urmă." 


Atunci, Teofil, îngâmfat fiind de slava lumii cea deşartă şi, mai bine-zis, îngâmfat 
de acel începător al mândriei, a scris, nebunul, lepădarea lui de Hristos şi s-a unit 
cu dracul, apoi, iscălind înscrisul, i l-a dat vrăjitorului, care l-a îmbrăţişat şi l-a 























sărutat, zicându-i: "Acum, ai să cunoşti puterea mea." Acestea zicând, s-a făcut 
nevăzut cu toate duhurile răutăţii, iar Teofil, cel lepădat şi vânzător, s-a întors în 
cetate. 


Deci, a doua zi, l-a chemat episcopul pe Teofil şi l-a rânduit iconom, cerând de la 
el iertare, pentru necinstea care i-a făcut-o, şi i-a făcut metanie până la pământ, în- 
cât s-a minunat cei ce stăteau de faţă. Aceasta s-a făcut din lucrarea demonului, ca- 
re s-a dus noaptea şi l-a înspăimântat. 


Deci, s-a înălțat Teofil la o cinste mai mare ca cea dinainte, dar nu era smerit, ca 
atunci, ci mai mult, mândru şi se temeau toţi de el, şi îl cinsteau, mai ales episco- 
pul. 


Iar vrăjitorul se ducea de multe ori şi-l sfătuia să păzească făgăduinţa, faţă de acela, 
care i-a dat lui din nou cinstea, precum şi ca să nu cugete, în mintea lui, să se le- 
pede de demon şi să nu se facă nemulţumitor, către acest făcător de bine al lui. 


lar nebunul acela, mai întâi, i-a mulţumit, dar, mai pe urmă, socotind adâncul 
pierzării pe care i l-a pricinuit, a început să-l urască, aducându-şi aminte de munca 
cea veşnică şi zicea, întru sine, acestea: "Vai mie, nebunul, cum am rătăcit şi m-am 
făcut rob vrăjmaşului, pentru cinstea aceasta vremelnică? Nu puteam eu, mai bine, 
să sufăr pierderea epitropiei şi să mă fi gândit, eu, cel de trei ori ticălos, la paguba 
fericirii celei veşnice, când mă va judeca Împăratul cel ceresc, ca să mă ardă în fo- 
cul nestins? O, nebunia mea! Cine nu mă va plânge pe mine, cel fără de minte?" 


Acestea gândindu-le, se tânguia, ziua şi noaptea, şi se temea să facă rugăciune, ca 
un nevrednic. Ci, numai plângând cu amar, zicea: "Vai ţie, ticălosule Teofil, cum ai 
înnebunit, de te-ai lepădat de Stăpânul tău? Cine poate să ia înscrisul, cel scris cu 
mâna ta, din mâna diavolilor? Vai mie, ticălosul. Mai bine îmi era mie de s-ar fi 
deschis pământul, ca să mă înghită, sau să cadă văpaie din cer să mă piardă, 
decât să mă fi lepădat de Ziditorul şi Mântuitorul meu." 


Acestea, şi altele, mai multe, zicând, a luat puţină îndrăzneală şi nădejde de la 
dumnezeiasca milă, şi, ducându-se la o biserică a Preasfintei Născătoare de Dum- 
nezeu, a căzut înaintea Sfintei icoane plângând cu amar, şi suspinând din adâncul 
inimii şi mărturisind fărădelegea lui, şi zicea, că nu se va scula de la pământ, până 
ce nu va vedea o cât de mică milostivire de la Maica milei. Şi, a petrecut patruzeci 
de zile, rugându-se. Cu ajutorul Preasfintei, care i-a dat putere să postească atâta 
vreme, nu a lăsat pe demonul să-i facă vreo supărare. 


























Deci, după patruzeci de zile, adormind, a văzut pe Doamna luminii, scăparea 
iei izvorul milei, care i-a zis: 


Iar acela, cu lacrimi, i-a zis ei: "Doamnă şi Stăpână, mântuitoarea lumii, cunosc că 
mare este fărădelegea mea, am greşit Stăpânului meu, dar cunosc şi milostivirea 
Lui, cea nemărginită, şi nemăsurata Lui iubire de oameni şi că, pentru păcătoşi, a 
pătimi şi pe tâlhari şi pe vameşi i-a mântuit. Măcar că fărădelegea mea este mai 
mare şi mai grea decât a tuturor şi mai rea, însă, la acoperământul şi ajutorul tău 
alergând şi la noianul milostivirii Atotinduratului Fiul al tău aruncând dez- 
nădejdea sufletului meu, nădăjduiesc să aflu puţină milostivire, iar, puţina mea 
pocăință şi cu marele tău ajutor, vor îndupleca nemărginită milă a Făcătorului şi 
Mântuitorului meu. Da, Stăpâna mea, chezaşa celor ce se pocăiesc, dă-mi mie o 
mică mângâiere şi, precum nu te scârbeşti de cel desfrânat, să nu întorci faţa ta de 
la mine, cel întinat. Şi făgăduiesc, Doamna mea, ca prin mica pocăință, să 
amăgesc pe dracul acela, pe care l-am veselit cu făgăduinţa şi unirea mea cu el, 
cea fără de pricepere şi nebunească. Şi, după cum am mâhnit pe îngeri, aşa, ia- 
răşi, să-i veselesc cu faptele pocăinţei mele, care, deşi nu va ajunge să fie mare cât 
este fărădelegea mea, rog milostivirea prea bunului Stăpân, care Și-a vărsat, pen- 
tru păcătoşi, sângele Său, cel prea scump, să pli-nească lipsa mea. Şi pe Acela de 
care, pentru nebunia mea, m-am lepădat, pe Acela, din toată inima mea. Îl măr- 
turisesc şi Îl cred Dumnezeu şi Mântuitorul lumii. Şi sunt gata să-mi vărs sângele 
meu pentru dragostea Lui, ca să se încrea-dă în mărturisirea mea. lar, pe vrăj- 
maşul meu îl defaim şi mă lepăd de el, iar pe tine, cinstită Împărăteasă a întregii 
zidiri, te cinstesc şi mă închin rugându-mă ţie să-mi dai ajutorul tău." 





Acestea zicând, i-a răspuns Stăpâna: 






Aşa zicând, s-a deşteptat Teofil şi, luând nădejde şi îndrăzneală de mântuirea sa, a 
adăugat lacrimi peste lacrimi. 


Şi, după trei zile, iarăşi, asemenea, a văzut pe Stăpână, care a zis către dânsul, 
cu faţa lină: 






Iar el mulțumind, a zis ei: "Fiindcă mi-ai alungat întristarea mea cea nemăsurată, 
mă rog ţie, atotputernică Stăpână, porunceşte ca să pot lua zapisul meu cel prea 


























nebunesc, spre încredințarea iertării mele, că aceasta mă necăjeşte şi mă întri- 
stează de moarte, când îmi aduc aminte că îl are în mână vicleanul demon." 


L-a zis lui Născătoarea de Dumnezeu: YTeme-te de Dumnezeu, că face voia celor 






Atunci, s-a sculat cu multă bucurie, Teofil şi rugându-se alte trei zile, i s-a arătat, 
ca şi mai înainte, în vis, Prealăudata, zicându-i: 







Iar el, deşteptându-se l-a văzut în mâinile sale, cum era făcut şi iscălit. Deci, cine 
va povesti veselia care l-a cuprins? Că slăvea pe Domnul şi mulțumea pururea Fe- 
cioarei, propovăduind mila cea nemăsurată a ei şi puterea cea neasemănată. 


De acestea aflând episcopul, şi toţi ai cetăţii, au slăvit pe Dumnezeu, cel ce face ni- 
şte minuni ca acestea. 


Iar 'Teofil a murit, cu totul, pentru lume, urând toate voile trupului şi lepădându-se 
de toată slava deşartă şi de cinstea cea vremelnică şi a slujit, în biserica Prea- 
cinstitei, toată viaţa lui, cu multă sârguinţă şi smerenie. 


Și, mutându-se din viaţă, şi-a dat sufletul său în mâinile lui Dumnezeu şi a prea 
curatei Maicii Sale. Şi a fost îngropat înaintea icoanei prea curatei fecioare, la locul 
unde şi-a adus pocăinţa. 


Și, din marea pocăință şi pentru alte fapte bune, au slobozit moaştele lui bună 
mireasmă, întru slava lui Dumnezeu, cel cu totul milostiv, şi a Maicii Lui, celui 
fără de prihană. 

Această povestire a scris-o un ucenic al lui, Eutihian cu numele, care a fost de faţă 
la toate, ca să le ştim noi păcătoşii, cât poate Stăpâna îngerilor şi folositoarea noa- 
stră. 


Pentru ale cărei rugăciuni să ne învrednicim fericirii celei cereşti. Amin. 


(Extras din Proloagele lunii iunie, ziua 23) 














